Løpere kan delta i mesterskapet hvis de representerer et medlemsland av ISU, og tas ut av landets skøyteforbund. De ulike medlemslandene velger ut løpere ut fra sine egne kriterier. Noen land går kun etter nasjonale mesterskap, mens andre land har mer varierte krav, som for eksempel å gjøre det bra i internasjonale konkurranser eller bestemte tekniske krav. Alle løpere må følge ISUs alderskrav og ha oppnådd minimum teknisk elementscore (TES) fastsatt av ISU.